Neo บล็อกเชน คืออะไร
Neo เป็นแพลตฟอร์มบล็อกเชน open-source ที่ถูกสร้างขึ้นมาเพื่อการเขียน smart contract โดยเฉพาะ โดยมีฟีเจอร์เกี่ยวกับ smart contract ครบครันที่สุด ซึ่งมาพร้อมกับโครงสร้างเครือข่ายที่เอื้อต่อการต่อยอดแอปพลิเคชัน ไม่ว่าจะเป็นพื้นที่จัดเก็บข้อมูล (cloud storage), แหล่งข้อมูลที่เชื่อถือได้ (oracles) หรือ domain name service ซึ่งช่วยอำนวยความสะดวกผู้ใช้งาน โดยวิสัยทัศน์ของโปรเจกต์คือเป็นเครือข่ายสำหรับ smart economy ในอนาคต และเป้าหมายของโปรเจกต์คือทำให้ผู้คนสามารถเข้าถึงสินทรัพย์ทุกชนิด ทั้งสินทรัพย์ที่มีตัวตนอยู่จริงและสินทรัพย์ดิจิทัล ในรูปแบบที่ไม่ต้องพึ่งพาความเชื่อถือบุคคลหรือหน่วยงานใด ๆ 

จุดเริ่มต้นของ Neo เกิดจากการก่อตั้งบริษัท AntShares ในประเทศจีน เมื่อปี 2014 โดย​ Da Hongfei และ Erik Zhang และมีการเปิดใช้งาน mainnet ครั้งแรกในปี 2016 เป็นบล็อกเชนสาธารณะ (public blockchain) แรกที่เปิดใช้งานในประเทศจีน จากนั้นในปี 2017 mainnet ดังกล่าวมีการเพิ่มฟีเจอร์ smart contract และถูกเปลี่ยนชื่อเป็น Neo ครับ ทำให้ Neo เป็นบล็อกเชน smart contract ยุคบุกเบิก ในปี 2023 บล็อกเชนของ Neo ดำเนินมาถึงเวอร์ชัน 3 ซึ่งถือเป็นการอัปเกรดที่มีความก้าวหน้ามากที่สุดของ Neo โดยเป็นการรวบรวมฟีเจอร์ต่าง ๆ ที่เกี่ยวข้องกับ smart contract ตามที่กล่าวไปข้างต้นมาไว้ในบล็อกเชนตัวเดียว โดยในปี 2023 การพัฒนาของ Neo อยู่ภายใต้การดูแลของ Neo Foundation ซึ่งตั้งอยู่ในประเทศสิงคโปร์

วิสัยทัศน์ของ Neo คือการเป็นเครือข่าย smart economy การจะตอบโจทย์ดังกล่าว นอกเหนือจาก smart contract แล้ว Neo ยังมีเป้าหมายรองรับการสร้าง digitized assets หรือการสร้างสินทรัพย์ดิจิทัลบนบล็อกเชน ที่มีสินทรัพย์บนโลกความเป็นจริง เช่น ที่ดิน งานศิลปะ เป็นหลักประกันมูลค่า
เทคโนโลยีทางการเงิน & การเงินดิจิทัล